نیجریه‌نین گونئیین‌دکی نفت بؤلگه‌سی آکوا ایبوم ایالتینده، ایکی تورک وطنداشی سلاح‌لی شخص‌لر طرفیندن قاچیریلدی.
نیجریه‌لی پلیس سؤزچوسو  چوکوو  اوکئچوکوو، "اوننا یئرلی یؤنه‌تیم بؤلگه‌سینده، بی‌.کا.اس اینشات شیرکتی اوچون چالیشان ایکی تورک وطنداشی بازار گونو اکت شهرین‌دکی هتل اوتاقلاریندان‌ قاچیریلدی" دئدی.
پلیس یئتکی‌لی‌لری، قاچیریلان ایکی تورک وطنداشی‌نین سربست بوراخیلماسی اوچون چالیشمالارین داوام ائتدیگینی بیلدیردی.
اؤلکه‌ده فعالیت گؤسترن هئچ بیر قروپ، سببی هله بیلینمه‌ین حادثه‌نین مسئولیتینی اوستلنمه‌دی.
قاچیریلما حادثه‌لری‌نین تئز تئز یاشاندیغی نیجریه‌ده بو تیپ حادثه‌لر عمومیتله، سلاح‌لی قروپ‌لارا پول اؤدمه‌سی‌نین آردین‌دان قاچیریلان‌لارین سربست بوراخیلماسییلا نتیجه‌لنیر.
ژانویه آییندا دا نیجریه‌ده بیر تورک اؤیرتمن، ایکی اوخول ایشچی‌سی و 5 اؤیرنجی ایله بیرلیکده قاچیریلمیش، قاچیریلان 8 نفر 2 هفته سونرا سربست بوراخیلمیشدی.
